Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: 96. Az Európai Közösségek jogszabályainak megjelölését a 12/1987. (XII. 29.) IM rendelet 17/A. §-a szabályozza.
Paragraph Index: 1475

99. A Hivatalos Lap három, eltérő betűjelzéssel ellátott, L, C, S sorozatból áll. Az L sorozat Az L sorozat a közösségi jogszabályokat tartalmazza, ideértve azokat, amelyek alkalmazásának a kihirdetés feltétele, egyes olyan jogszabályokat, amelyek alkalmazásának a kihirdetés nem feltétele, illetve az Európai Unióról szóló Szerződés V. címének (közös kül- és biztonságpolitika) alkalmazásában elfogadott intézkedéseket, továbbá egyes, a VI. cím (bel- és igazságügyi együttműködés) keretében elfogadott intézkedéseket. Kihirdetést igénylő jogszabály a rendelet, a Bizottság általános érvényű ESZAK-határozata és -ajánlása. Az Európai Unióról szóló Szerződés következtében 1993. november 1-jétől azoknak az irányelveknek és határozatoknak a kihirdetése is kötelező, amelyeknek címzettje valamennyi tagállam, és amelyeket az együttdöntési eljárás keretében fogadtak el. A Maastrichti Szerződés e rendelkezése a jogbiztonságnak, a jog megismerhetőségének és az átláthatóságnak az érvényesülését szolgálta, jelentős mértékben hozzájárulva az irányelvek közvetlen hatályának megerősítéséhez. A közzététel hiányában is alkalmazandó jogszabályokhoz azok a határozatok és irányelvek tartoznak, amelyek kihirdetése 1993. november 1-jétől nem vált kötelezővé. Ezek esetében a hozzájuk fűződő joghatások a címzettek értesítésével állnak be. E csoportba tartoznak az EK és az Euratom ajánlások és a Bizottság egyedi jellegű ESZAK határozatai és ajánlásai, a vélemények, az EGT, illetve az EFTA szerveinek megállapodásai és intézkedései, valamint az egyes intézmények belső szabályzatai. Az Európai Unióról szóló Szerződés V. és VI. címének alkalmazásában elfogadott intézkedések közé tartoznak a közös fellépések, közös álláspontok és egyes határozatok. A C sorozat A C sorozat közleményeket és tájékoztatókat tartalmaz. Ebben a sorozatban jelennek meg a jogszabálytervezetek, javaslatok és az Európai Unióról szóló Szerződés VI. címének értelmében elfogadott azok az intézkedések, amelyeket az L sorozatban nem tesznek közzé. A C sorozatnak 1999 júliusától létezik egy kizárólag elektronikus formátumban megjelenő része, amely a CE sorozat nevet kapta. Ez az EUR-LEX internetes oldalain tekinthető meg (http://europa.eu.int/eur-lex). Korábban a C sorozatban megjelent dokumentumok egy részét publikálják ilyen módon. A papírváltozat minden esetben közli az mikrofilmes változat — amely visszamenőleg tartalmazza az összes számot — szintén megvan. Egyéb információforrások

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes